Obec Hoste
VŠEOBECNE ZÁVAZNÉ NARIADENIE OBCE HOSTE
Č.02/2018
o miestnych daniach

a miestnom poplatku za komunálne odpady a drobné stavebné odpady

na území obce Hoste.

Obecné zastupiteľstvo v Hoste v zmysle § 6 ods. 1 zákona SNR č. 369/1990 Zb.o obecnom  zriadení v platnom  znení a zákona NRSR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, vydáva pre územie obce Hoste toto všeobecne záväzné nariadenie:

PRVÁ ČASŤ

§1

Predmet úpravy

Týmto zákonom sa ustanovujú miestne dane a poplatky za komunálne odpady a stavebné odpady.

§2

Druhy miestnych daní

1/Miestnymi daňami, ktoré obec ukladá, sú:

  a) daň z nehnuteľností

  b) daň za psa

  c) daň za užívanie verejného priestranstva
§3

Zdaňovacie obdobie

Zdaňovacím obdobím miestnych daní uvedených v par. 2 ods. 1 písm. a/,b/, c/, je kalendárny rok.

DRUHÁ ČASŤ

Daň z nehnuteľností

§4

1/ Daň z nehnuteľností zahŕňa:

a/ daň z pozemkov

b/ daň zo stavieb

c/ daň z bytov a z nebytových priestorov v bytovom dome /ďalej len daň z bytov/.

2/ Základné ustanovenia dane z nehnuteľnosti obsahuje zákon č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, ktorý upravuje:

a/ daňovníka dane z nehnuteľností

b/ predmet dane z nehnuteľností

c/ základ dane

d/ sadzby dane z nehnuteľností

e/ spoločné ustanovenia

f/ vznik a zánik daňovej povinnosti

g/ povinnosť predkladania daňového priznania

i/ vyrubenie dane

j/ platenie dane

Čl.I

Daň z pozemkov

§5

Základ dane
1/ Základom dane z pozemkov pre pozemky druhu:

a) orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty za 1m2-1,1123 €.

b) lesné pozemky, na ktorých sú hospodárske lesy, rybníky s chovom rýb a za ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej za 1 m2.

c) záhrada, zastavané plochy a nádvoria, stavebné pozemky a  ostatné  plochy  je hodnota pozemku určená vynásobením výmery  pozemkov v m2 a hodnoty  pozemkov  za  1m2  

stavebné pozemky        13,27 €,
záhrady                            1,32 €,
zastavané plochy a nádvoria  a ostatné plochy     1,32 €.
d) pozemky, na ktorých sa nachádzajú transformačné stanice alebo predajné stánky slúžiace ne predaj tovaru a poskytovanie služieb – 1,32 €.
§6

Sadzba dane
1/ Ročná sadzba dane z pozemkov je 0,32 % zo základu dane pre §5 písm.a).

2/ Ročná sadzba dane z pozemkov je 0,32 % zo základu dane pre §5 písm.b), c).
Čl.II

Daň zo stavieb
§7

Základ dane
1/ Základom dane zo stavieb je výmera zastavanej plochy v m2. Zastavanou plochou

sa rozumie pôdorys stavby na úrovni najrozsiahlejšej nadzemnej časti stavby, pričom

sa do zastavanej plochy nezapočítava prečnievajúca časť strešnej konštrukcie stavby.
§8

Sadzba dane
1/ Ročná sadzba dane zo stavieb je 0,033 € za každý aj začatý m2 zastavanej plochy:

2/ Ročná sadzba dane zo stavieb uvedená v §7 ods.1 sa zvyšuje na:

a) stavby na bývanie a ostatné stavby tvoriace príslušenstvo hlavnej stavby:

                                                                                                              0,06 €/m2
b) stavby na pôdohospodársku produkciu, skleníky, stavby  pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu:
                                                                                                              0,60 €/m2
c) stavby a chaty na individuálnu rekreáciu:

                                                                                                              0,10 €/m2
d) samostatne stojace garáže a samostatné stavby  hromadných garáží a stavby hromadných garáží umiestnených pod zemou:

                                                                                                              0,25 €m2
e) priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu:

                                                                                                              0,50 €/m2
f) stavby na ostatnú  podnikateľskú a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou:

                                                                                                              0,60 €/m2
g) ostatné stavby:                 

                                                                                                              0,35 €/m2
3/ Pri viacpodlažných stavbách sa príplatok za podlažie určuje vo výške 0,04 €/m2 každého ďalšieho podlažia, okrem prvého nadzemného podlažia.

Čl.lll

Daň z bytov
§9

Základ dane
Základom dane z bytov je výmera podlahovej plochy bytu alebo nebytového priestoru v m2.

§10

Sadzba dane
1/ Ročná sadzba dane z bytov je 0,03 € za každý aj začatý m2 podlahovej plochy bytu a nebytového priestoru

2/ Ročná sadzba dane z bytov sa zvyšuje na 0,10 €/m2
3/ Ročná sadzba dane z nebytových priestorov sa zvyšuje na 0,10 €/m2.

§11

Spoločné ustanovenia
Oslobodenie od dane:

Správca dane ustanovuje, že poskytuje oslobodenie: od dane z pozemkov:

1/ na pozemky užívané  Materskou školou v Hoste.

2/ na pozemky verejne prístupných parkov a športovísk.

Od dane zo stavieb:

3/ na stavby užívané Materskou školou v Hoste

4/ na Rímskokatolícky kostol v Hoste.

§12

Vznik a zánik daňovej povinnosti
1/ Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane, a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.
2/ Pre vyrubenie dane z nehnuteľnosti je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, ak tento zákon neustanovuje inak.

§13

Daňové priznanie
1/ Priznanie k dani z nehnuteľnosti, k dani za psa, je daňovník povinný podať príslušnému správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak odseky 2 a 3 neustanovujú inak. Daňovník nie je povinný podať priznanie k dani z nehnuteľností, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b).
2/ Ak je pozemok, stavba, byt alebo nebytový priestor v bytovom dome v spoluvlastníctve viacerých osôb (§ 5 ods. 4, § 9 ods. 4 a § 13 ods.2), priznanie, čiastkové priznanie, opravné priznanie alebo dodatočné priznanie k dani z nehnuteľnosti podá každý spoluvlastník do výšky svojho spoluvlastníckeho podielu. Ak sa spoluvlastníci dohodnú, príslušné priznanie podá zástupca, ktorého dohodou určili spoluvlastníci, pričom túto skutočnosť vyznačí v príslušnom priznaní. Ak je pozemok, stavba, byt alebo nebytový priestor v bytovom dome v bezpodielovom spoluvlastníctve manželov, príslušné priznanie podáva jeden z manželov.
3/ Daňovník je povinný v príslušnom priznaní uviesť všetky skutočnosti, rozhodujúce na vyrubenie dane. Ak príslušné priznanie podáva zástupca, ktorého dohodou určili spoluvlastníci, zníženie dane alebo oslobodenie od dane sa pri vyrubení dane zohľadní tomu spoluvlastníkovi, ktorý spĺňa podmienku na zníženie dane alebo oslobodenie od dane a daň si sám vypočítať.

§14

Vyrubenie dane
1/ Daň z pozemkov, daň zo stavieb a daň z bytov vyrubí správca dane každoročne do  15.mája bežného zdaňovacieho obdobia.

§15

Platenie dane
1/ Vyrubená daň z nehnuteľností, daň za psa,  sú splatné do 15 dní odo dňa nadobudnutia právoplatnosti rozhodnutia.
2/ Správca dane môže určiť platenie dane z nehnuteľností, dane za psa,  v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.
TRETIA ČASŤ

Daň za psa

§16

Predmet dane
Predmetom dane za psa je pes starší ako 6 mesiacov, chovaný fyzickou alebo právnickou osobou v katastrálnom území obce Hoste.

§17

Daňovník
Daňovníkom je fyzická alebo právnická osoba, ktorá je

a) vlastníkom psa alebo

b) držiteľom psa, ak sa nedá preukázať, kto psa vlastní.

§18

Základ dane
Základom dane je počet psov.

§19

Sadzba dane
Obec Hoste určuje sadzbu dane za jedného psa a kalendárny rok  5,00 €.
Pri daňovej povinnosti trvajúcej len časť kalendárneho roka, sa daň vypočítava pomerne z ročnej sadzby.

§20

Vznik a zánik daňovej povinnosti a oznamovacia povinnosť
1/  Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1,  a zaniká posledným dňom mesiaca, v ktorom pes prestal byť predmetom dane.
2/  Priznanie k dani z nehnuteľností, k dani za psa, k dani za predajné automaty a k dani za nevýherné hracie prístroje je daňovník povinný podať príslušnému správcovi dane do 31.januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak odseky 2 a 3 neustanovujú inak.
3/ Ak daňovník podal priznanie k dani z nehnuteľností, k dani za psa, podľa § 99a a daňová povinnosť k  dani za psa, alebo niektorej z nich vznikne alebo zanikne v priebehu zdaňovacieho obdobia, je povinný podať čiastkové priznanie k tej dani, ku ktorej vznikne alebo zanikne daňová povinnosť, príslušnému správcovi dane najneskôr do 30 dní odo dňa vzniku alebo zániku daňovej povinnosti.
4/ Pri ohlásení vzniku daňovej povinnosti si chovateľ psa zakúpi evidenčnú známku.
§21

Platenie dane
1/  Vyrubená daň z nehnuteľností, daň za psa, sú splatné do 15 dní odo dňa nadobudnutia právoplatnosti rozhodnutia.
2/  Správca dane vráti pomernú časť dane z nehnuteľností, dane za psa,  za zostávajúce mesiace zdaňovacieho obdobia, za ktoré bola daň zaplatená. Nárok na vrátenie pomernej časti dane za psa, zaniká, ak daňovník nepodá čiastkové priznanie k týmto daniam alebo niektorej z nich v lehote podľa § 99b,ods.2. 
ŠTVRTÁ ČASŤ

Daň za užívanie verejného priestranstva

§ 22

Základ dane
 1/ Verejným priestranstvom na účely tohto VZN sú verejnosti prístupné pozemky vo vlastníctve obce, ktorými sa rozumejú nasledovné miesta:

· parkovisko a priestranstvo pred Kultúrnym domom.

§ 23

Sadzba dane

Sadzba dane za užívanie verejného priestranstva je 2,00 € osobitne užívaného verejného priestranstva a za každý aj začatý deň.
Daňovník je povinný ústne alebo písomne podať oznámenie o začatí osobitného užívania verejného priestranstva Obecnému úradu najneskôr v deň vzniku daňovej povinnosti.

PIATA ČASŤ
Miestny poplatok za komunálne odpady a poplatok za drobné stavebné odpady
§ 24

1/ Miestny poplatok za komunálne odpady a poplatok za drobné stavebné odpady sa platí za komunálne odpady a drobné stavebné odpady, ktoré vznikajú na území obce Hoste.

2/ Poplatky platí poplatník, ktorým je fyzická osoba, ktorá má v obci trvalý alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha.
3/ Sadzba poplatku komunálne odpady za je     0,0466 EUR na 1 osobu a kalendárny deň

4/ Sadzba poplatku za drobný stavebný odpad je:      0,0500 EUR na 1 kg

5/ Možnosť používania smetných nádob:

     Počet osôb v domácnosti:       Počet nádob:

             1 –  3                                          1

             4  -  6                                          2

             7 - 10                                          3
Za každú ďalšiu nádobu navyše zaplatí domácnosť  50,00 EUR
6/ Poplatok za komunálne odpady ako aj za drobný stavebný odpad (ďalej len „poplatok“) platí poplatník, ktorým je právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie.
7/ Poplatok platí poplatník, ktorým je podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
8/ Právnická osoba a fyzická osoba-podnikateľ platia poplatok podľa množstva vyprodukovaného odpadu (množstvový zber). Sadzba poplatku činí súčin frekvencie odvozov, sadzby a objemu zbernej nádoby, pričom sadzba pre 1 liter:

                                    110 l nádoby ................... 0,017 €/l

                                  1100 l kontajnera ............. 0,007 €/l

9/ Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Ak poplatník preukáže, že využíva množstvový zber, obec poplatok nevyrubí rozhodnutím.
10/ Obec môže určiť platenie poplatku v splátkach. Splátky poplatku sú splatné v lehotách určených obcou v rozhodnutí, ktorým sa vyrubuje poplatok.   
ŠIESTA ČASŤ

Záverečné ustanovenia

§25

1/ Návrh všeobecne záväzného nariadenia bol vyvesený na úradnej tabuli dňa: 26.11.2018
2/ Obecné zastupiteľstvo obce Hoste všeobecne záväzné nariadenie o dani z nehnuteľnosti schválilo dňa: 14.12.2018.
3/ Všeobecne záväzné nariadenie nadobúda účinnosť dňom: 01.01.2019
4/ Toto všeobecne záväzné nariadenie nahrádza všeobecne záväzné nariadenie č.01/2015
V Hoste, dňa 14.12.2018
                                                                                                    Ľuboš Karel

                                                                                                    starosta obce

